**Austrija.** Pagal Darbo konstitucinį aktą (ang. *Labour Constitution Act*) profesinės sąjungos gali sudaryti kolektyvinę sutartį tik tuomet, jei yra nepriklausomos nuo priešingos pusės ir jei Federalinė arbitražo taryba (ang. Federal Arbitration Board) prie Federalinės darbo ministerijos (ang. Federal Ministry of Labour), Socialinių reikalų ir vartotojų apsaugos (ang. Social Affairs and Consumer Protection) pripažino ją dėl plačios profesinės ir teritorinės aprėpties ir ekonominės svarbos. Tik Austrijos profesinių sąjungų konfederacija atitinka šiuos kriterijus.

**Belgija.** 1968 m. Kolektyvinių sutarčių aktas apibrėžia kriterijus, kuriuos turi atitikti reprezentatyvios organizacijos: 1) jos turi būti tarpprofesinės darbuotojų ar darbdavių organizacijos, įkurtos nacionaliniu lygmeniu ir atstovaujamos Centrinėje ekonominėje taryboje (ang. Central Economic Council) bei Nacionalinėje darbo taryboje (ang. National Labour Council), ir turėti mažiausiai 50 000 narių; 2) arba jos turi būti profesinės organizacijos, susijusios arba sudarančios dalį tarpprofesinės organizacijos.

**Bulgarija.** Darbo kodeksas apibrėžia profesinių sąjungų reprezentatyvumo kriterijus nacionaliniu, šakos ir sektoriniu lygiu. Darbuotojų organizacijos pripažintos atstovais nacionaliniu lygiu yra tik tokios, kurios turi:1) mažiausiai 50 000 narių; 2) mažiausiai 50 organizacijų su ne mažiau kaip penkiais nariais daugiau nei trečdalyje sektorių pagal Nacionalinę sektorių klasifikaciją (ang. National Sector Classification); 3) valdžios institucijas daugiau nei pusėje šalies savivaldybių ir nacionalinį valdymo organą.

**Čekija.** Iš esmės profesinės sąjungos, kurios nori dalyvauti trišalėse organizacijose, turi atitikti reprezentatyvumo kriterijus, nustatytus Respublikos Statuto antrame priede, kuris numato, kad organizacijos turi būti nepriklausomos nuo Vyriausybės bei darbdavių ir turėti bent 150 000 narių.

**Prancūzija.** Reprezentatyvios profesinės sąjungos turi atitikti 7 kriterijus: 1) pagarba valstybės vertybėms; 2) nepriklausomumas; 3) turi būti įsisteigusios mažiausiai dvejus metus; 4) turi turėti pakankamą auditoriją (10 ar 8 proc. darbo vietos rinkimuose); 5) finansinis skaidrumas; 6) daryti realią įtaką; 7) turi pakankamą skaičių narių ir įnašų. Nuo 2013 metų nacionaliniu ir sektoriniu lygiais taikomas naujas kriterijus, kai darbo vietos rinkimai, kurie organizuojame ne rečiau kaip kas ketverius metus, bus žinomi.

**Graikija.** Reprezentatyvumo kriterijus yra darbuotojų, kurie balsavo už profesinės sąjungos administracinį organą ,skaičius. Graikijoje šias sąlygas atitinka tik dvi profesinės sąjungos.

**Vengrija.**Sektorinio reprezentatyvumo taisyklės nustatytos 2004 m. nacionaliniu socialinių partnerių susitarimu, numatančiu kriterijus ir įkuriančiu specialų komitetą spręsti, kuri organizacija turi būti laikoma reprezentatyvia. Dalyvavimo sektorinio socialinio dialogo komitetuose kriterijų kompleksas apima: atitinkamą teisinį organizacijos pagrindą; įmonių ir darbuotojų proporciją; priklausymą nacionalinėms ir tarptautinėms federacijoms; ankstesnė socialinio dialogo ir kolektyvinių derybų patirtis; paskutinių darbo tarybos rinkimų rezultatai.

**Airija.** Airijoje yra įstatymų normos, nustatančios reprezentatyvumo kriterijus. Sąjungos turi turėti mažiausiai 1000 narių, turi užsiregistruoti ir pateikti prašymą Office of the Registrar of Friendly Societies derybų licenzijai gauti. Sąjungos turi būti Airijos profesinių sąjungų kongreso narės, konsultuotis viešosios politikos klausimais ir dalyvauti trišalėse institucijose. Kaip skėtinė Airijos profesinių sąjungų institucija institucija ICTU atstovauja visiems nacionaliniu lygmeniu.

**Liuksemburgas.** Darbo kodekse nustatyta: 1) reprezentatyviomis profesinėmis sąjungomis turi būti laikomos tos, kurios yra pakankamai veiksmingos ir pajėgios prisiimti su tuo susijusias pareigas, o visų pirma palaikyti darbo ginčą nacionaliniu lygmeniu; 2) turi būti gavusi ne mažiau kaip 20 proc. balsų vėliausiai vykusiuose Chamber of Emploees rinkimuose; 3) turi būti aktyvi daugelyje šalies ekonominių sektorių.

**Rumunija.** Konfederacija, kuri siekia reprezentatyvumo nacionaliniu lygiu, turi atitikti šiuos reikalavimus: turi būti teisiškai pripažinta kaip profesinių sąjungų konfederacija (kitaip sakant, turi būti sudaryta iš dviejų ar daugiau skirtingos veiklos sektorių profesinių sąjungų); turi turėti savarankišką organizacinę struktūrą ir savo turtą; turėti tokį skaičių narių, kuris sudaro bent 5 proc. užimtumo šalies ekonomikoje; turi turėti šakas mažiausiai pusėje plius viena Rumunijos apskričių, įskaitant ir Bukarešto miestą.

**Slovakija.** Tam, kad būtų įtrauktos į nacionalinio lygio trišales konsultacijas, profesinės sąjungos turi atsovauti mažiausiai 100 000 darbuotojų iš kelių regionų ir ekonominių šakų.

**Slovėnija.** Pagal Representatyvių profesinių sąjungų įstatymą reprezentatyvios profesinės sąkjungos yra tos, kurios: yra demokratiškos, turi atvirą narystę, užtikrina sąjungos funkcinę laisvę ir įgyvendina narystės teises ir įsipareigojimus; be pertraukos veikia ne mažiau kaip paskutinius šešis mėnesius; yra nepriklausomas nuo valstybės institucijų ir darbdavių; save finansuoja pirmiausiai iš sąjungos rinkliavų ir kitų savo resursų; ir turi tam tikrą narių skaičių.

Profesinių sąjungų asociacija ar konfederacija – kuri apima valstybės teritoriją ir į kurią įeina skirtingų šakų, veiklų ar profesijų profesinės sąjungos – turi atstovauti mažiausiai 10 proc. šakų, veiklų ar profesijų darbuotojų. Tam, kad profesinė sąjunga būtų laikoma reprezentatyvia, jei ji nėra asociacijos ar konfederacijos narė, ji turi atstovauti mažiausiai 15 proc. šakų, veiklų ar profesijų darbuotojų, savivaldybių ar didesnių vietinių bendruomenių.

Norėdamos dalyvauti Ekonominėje socialinėje taryboje (ang. (Economic Social Council) ir turėti teisę konsultuotis viešosios politikos klausimais profesinės sąjungos turi atitikti representatyvumo kriterijus.

**Ispanija.** Pagrindinis profesinių sąjungų reprezentatyvumo kriterijus yra jų rinkiminė auditorija. Reprezentatyviausios profesinės sąjungos yra tos, kurios apima mažiausiai 10 proc. atstovų nacionaliniu lygmeniu ar 15 proc - regioniniu.